آوروپا بیرلیگی عضوو 8 اؤلکه، روسیایا، اوکراین‌ین شرقین‌دکی بؤلوچولره مالی و نیظامی دستگینی کسمه‌سی چاغیریشی ائتدی.
اینگیلتره، فرانسا، هولند، لهستان، سوئد، ایتالیا، بلژیک و آلمان، بیرلشمیش میللت‌لر امنیت شوراسیندا اوکراین‌داکی پروسه‌لره دایر توپلانتی اؤنجه‌سی بیرگه بیانات وئردی.
اوکراین‌ین شرقینده بئش ایلدیر کی، داوام ائدن موناقیشه‌لرین سیویل اینسان‌لار اوزرین‌دکی تأثیری‌نین آرتدیغینا دقت چکن آچیقلامادا، اینسانی یاردیما و قوروماغا محتاج 3.5 میلیون نفرین وضعیتین‌دن ناراحات‌لیق دویولدوغو ایفاده ائدیلیب.
آوروپا بیرلیگی عضوو اولان 8 اؤلکه، روسیایا، اوکراین‌ین شرقین‌دکی بؤلوچولره وئردیگی مالی و نیظامی دستگی درحال کسمه‌یه چاغیریب.
آچیقلامادا، دینج بیر حلّ اوچون طرف‌لرین مینسک آنلاشما‌سینی تطبیقی ضروری‌لیگی ده قئید اولونوب.
روسیانین 2014ده کریمه‌نی ایلحاق ائتمه‌سینی و اؤلکه‌نین شرقین‌دکی دونباس بؤلگه‌سینده بؤلوچولرین اعلان ائتدیگی سؤزده حاکمیتی تانیمایان تورکیه، اوکراین‌ین اراضی بوتؤو‌لوگونو و حاکمیتینی دستکلییر.
